ജർമ്മനിയിലെ പഴക്കം ചെന്ന സർവകലാശാലകളിലൊന്നാണ് ട്യൂബിങ്ങൻ ഏബർ ഹാർഡ് കാൾസ് സർവ്വകലാശാല. 1477-ലാണ് ഇത് സ്ഥാപിക്കപ്പെട്ടത്. ഈ സർവ്വകലാശാലയിൽ നിന്നാണ് ഹെർമൻ ഗുണ്ടർട്ട് തന്റെ ഡോക്ടറേറ്റ് നേടിയത്. അദ്ദേഹം കേരളത്തിൽ നിന്നും സമ്പാദിച്ച താളിയോലകൾ, കൈയെഴുത്തു പ്രതികൾ തുടങ്ങിയ ചില രേഖകൾ ഈ സർവ്വകലാശാലയിൽ ഇപ്പോഴും സൂക്ഷിച്ചുവച്ചിട്ടുണ്ട്‌. ഏതാണ്ട് നാൽപ്പതിനായിരത്തോളം താളുകളുള്ള അറിവിന്റെ അമൂല്യമായ ശേഖരമാണിത്.

ഈ സർവകലാശാലയിലെ ഏഷ്യൻ ആൻഡ് ഓറിയെന്റൽ സ്റ്റഡീസിനു കീഴിലാണ് ഗുണ്ടർട്ട് ചെയർ പ്രവർത്തിക്കുന്നത്. ഇൻഡോളജി വകുപ്പിനു കീഴിലാണ് മലയാളം ഭാഷാ പാഠങ്ങൾ ഉൾപ്പെടുത്തിയിരിക്കുന്നത്. കൊളോൺ സർവ്വകലാശാലയിൽ ഇൻഡോളജി വകുപ്പും ബോൺ സർവകലാശാലയിൽ മലയാളം വകുപ്പും മുമ്പ് തന്നെ നിലവിലുണ്ടായിരുന്നു.

ഗുണ്ടർട്ട് ചെയറിന്റെ രൂപീകരണം
ലക്ഷ്യങ്ങൾ
ട്യൂബിങ്ങൻ സർവ്വകലാശാല
ഡോ ഹെർമൻ ഗുണ്ടർട്ട്